खाने की एक आइटम पर दो रेट लगाकर बेच रहे रेलवे ठेकेदार, यात्री उलझन में
ज्यादामुनाफेके चक्कर में रेलवे ठेकेदारों द्वारा स्टेशन पर आने वाले यात्रियों की जेब पर डाका डालकर मोटा मुनाफा कमाया जा रहा है। प्लेटफार्म 1 पर लेस कंपनी के 30 ग्राम के दो पैकेट अलग-अलग रेटों से बिक रहे हैं। एक पर तो मशीन से 15 रुपए दूसरे पर 25 रुपए लिखा हुआ है। अब इसे कंपनी की गलती कहें या कुछ और, यह कार्रवाई तो जांच के बाद ही सामने पाएगी।
कैंट स्टेशन पर उत्तर भारत का प्रमुख रेलवे स्टेशन है। यहां से सैकड़ों यात्री रोजाना आवागमन करते हैं। स्टेशन पर खानपान के 100 से ज्यादा स्टाल रेहड़ियां हैं। रविवार सुबह स्टेशन पर कंपनियों के ब्रांडेड सामान की जांच की गई तो उसे देखकर जो तथ्य सामने अाए, उसे देखकर अंदाजा लगाया जा सकता है कि किस प्रकार रेलवे स्टेशन पर आने वाले यात्रियों की जेब पर डाका डाला जा रहा है। एक चिप्स के 30 ग्राम के पैकेट पर दो अलग-अलग रेट किसी बड़े घोटाले की तरफ इशारा करते हैं। कैंट स्टेशन के प्लेटफार्म 1 पर दो अलग-अलग स्टाल से लिए गए चिप्स के पैकेट में यह गलती या यूं कहें हेराफेरी देखने को मिली। यात्रियों की सुविधाओं में लगातार बढ़ोतरी करने के लिए रेलवे के उच्चाधिकारी प्रयासरत हैं, लेकिन कुछ लोग ज्यादा मुनाफे के चक्कर में यात्रियों को ताे नुकसान पहुंचा रहे हैं, लेकिन रेलवे विभाग की कार्यशैली पर भी सवालिया निशान खड़े कर रहे हैं। अगर एक चिप्स के पैकेट में 10 रुपए का हेरफेर हो सकता है तो बाकी सामान में भी गोलमाल हो सकता है।
^अभियान चलाकर गुणवत्ता के साथ-साथ पैक्ड भोजन की भी जांच की जाती है। यात्रियों को कम खर्च पर खाने का सामान साफ-सुथरा उपलब्ध करवाना रेलवे की प्राथमिकता है। रेलवे स्टेशन पर मौजूद सभी स्टाल की जांच कराई जाएगी। प्रवीणगौड़ द्विवेदी, सीनियर डीसीएम अम्बाला मण्डल
hin_Deva hin_Deva hin_Deva hin_Deva